runetrust/blame-folketinget-dk huggingface dataset:
Carolina Magdalene Maier (ALT), 2018-12-05:
Det er også derfor, at jeg i mit svar tidligere blev nødt til at sige, at jeg simpelt hen ikke tror på det, og jeg vil ikke som politiker stille mig herop og sige, at det er religionens skyld; det er, fordi man er muslim, at man måske er overrepræsenteret i nogle statistikker.
Lars Boje Mathiesen (UFG), 2024-04-09:
For efter hvad der skete i minksagen, ved man, at partierne herinde i Folketinget er villige til at bruge politikernes holdning eller politikernes ret til eller kravet om at skulle stå til ansvar over for loven, ligesom alle andre skal, som et politisk forhandlingsværktøj i nogle regeringsforhandlinger.
Carolina Magdalene Maier (ALT), 2015-11-16:
Vi bifalder også i høj grad, at man har taget notits af nogle af høringssvarene og faktisk har besluttet at iværksætte et forsøgsprojekt, som skal undersøge, hvorfor det er, der er mange ældre, som tilsyneladende ikke tager imod de tilbudte hjemmebesøg.
Kristian Thulesen Dahl (DF), 2005-06-01:
Når jeg siger, at der er penge at spare, er det faktisk begrundet i, at ved alene at have én afdeling, der håndterer et fælles it-system eksempelvis, eller have én afdeling, der håndterer ansættelsespolitik, personalepolitik, lønudbetalinger osv., kan man ikke komme uden om – det ved man, hvis man sidder som byrådsmedlem i den her tid – at så er der forventninger i kommunerne selv om, at man kan indhøste fordele på den konto.
Ellen Trane Nørby (V), 2005-11-29:
Jeg tror, at det, vi alle sammen håber på, er, at vi kan få reaktiveret vores kulturarv, gjort den aktiv, ikke kun bagudskuende, men fremadskuende, sådan at folk har lyst til at komme ind på vores museer og tage del i den kultur, der er med til at skabe det danske samfund og forståelse for det demokrati og den kultur, vi har.
Bendt Bendtsen (KF), 2004-04-21:
Det har faktisk betydet, at der var 154 værker, der havde problemer, og nu er vi altså nede under 10 værker, der har problemer. Vi har haft et økonomisk rejsehold ude at kigge på de enkelte værker, og jeg kan sige, at man jo også har udarbejdet en handlingsplan for, hvordan Vejby-Tisvilde Fjernvarmes økonomiske forhold kan forbedres.
Christian Brix Møller (RV), 2002-03-11:
Endelig forstår vi simpelt hen ikke, at de få millioner, der bevilges til Naturrådet, kan forsvare, at vi skal tilslutte os de par lande i Europa, som ikke er repræsenteret i den europæiske sammenslutning af miljø- og naturråd - og da specielt i det år, hvor Naturrådet skulle have været vært for den europæiske organisations årsmøde med temaet »Natur og landbrug i et udvidet EU«, altså et højaktuelt emne under det danske formandskab.
Christian Friis Bach (RV), 2023-05-04:
Folketinget bakker op om, at Danmark engagerer sig i løsninger, der er mulige, og overholder internationale konventioner og Danmarks EU-retlige forpligtigelser, herunder om at der kan indgås samarbejde med andre lande inspireret af Tyrkiet-aftalen, oprettes et modtagecenter uden for Europa eller andet, der tilsvarende bidrager til at løse udfordringerne.
Karsten Hønge (SF), 2024-11-20:
Derfor må jeg sige, at jeg deler den bekymring, der bl.a. kommer frem i høringssvaret fra Fagbevægelsens Hovedorganisation og Danske Handicaporganisationer, nemlig at større frihedsgrader til kommuner kan føre til en for uensartet praksis og i værste tilfælde også svække borgernes retssikkerhed.
Kaj Ikast (KF), 2000-01-14:
Og når jeg læser, at kørselsafgifter kan udgøre et virkemiddel til dæmpning af trafikken i byen, så åbner det så stor en ladeport at give en minister et ja til det, at hvis jeg ikke gjorde indsigelse imod det, ville det være lig med, at jeg accepterede det.
Søren Kolstrup (EL), 1999-02-02:
Jeg forstod på hr. Ebbe Kalnæs, at han var indstillet på, at vi måske skulle føre en lidt anden godspolitik her i Danmark, f.eks. sørge for, at der kom noget mere gods over på vand, evt. også over på skinner - DSB Gods har jo ledig kapacitet - og jeg synes, hr. Ebbe Kalnæs skal have mulighed for at udfolde sig lidt nærmere om det punkt og fortælle, hvad det er, han har i ærmet, så vi kan få foretaget en ændring dér.
Pelle Dragsted (EL), 2017-03-23:
Det er nemlig sådan, at man, når man har siddet her i 20 år, har optjent den maksimale pension med den nuværende ordning, men hvis Socialdemokratiets forslag bliver vedtaget, som det ligger nu, vil mennesker, som så har nået det her loft, medlemmer, som har siddet her mere end 20 år, eller ministre, som har siddet i kortere tid, kunne vælge at hoppe over på arbejdsmarkedspensionen og så lægge oveni, og det er selvfølgelig helt uacceptabelt.
Ole Vagn Christensen (S), 2003-12-17:
Måske kan disse forskellige tiltag, som jeg også sagde, kombineres, for der er en jo lang, lang række mennesker, for hvem det netop på baggrund af, at vi har nogle maksimumgrænser i vores dagpengesystem, faktisk ikke er rimeligt, at man skal lave beregninger og alt muligt andet, fordi deres indkomst ikke har forandret sig fra år til år, og at de sådan set under alle omstændigheder ville få maks. dagpenge.
Torsten Schack Pedersen (V), 2017-04-04:
Lad mig bare citere en virksomhedsejer, der siger om generationsskifte: Det er rigtig, rigtig mange penge, og det kan betyde, at man i en periode er tvunget til ikke at investere i nye maskiner eller nye arbejdspladser; alternativt ville man være tvunget til at sælge ud.
Christian Friis Bach (RV), 2023-01-31:
Men er det ikke rigtigt forstået, at dansk landbrug har været et af de mest produktive og effektive landbrug i omstillingsprocesser, og at hvis vi giver dem de rigtige signaler, kan de levere – og at der samtidig er brug for, at vi selvfølgelig når de internationale CO 2 -mål, som vi har sat os?
Peter Skaarup (DF), 1999-04-16:
Er det ikke, fordi man i virkeligheden ikke havde regnet med, at Milosevic var så stærk, som han var, og ikke havde regnet med, at denne her kampagne eller denne her krig faktisk ville gøre ham endnu stærkere? Det er klart, og man kunne have sagt sig selv fra start, at Milosevic jo ikke bare er en, der fyrer alt sit krudt af, fyrer alt sit artilleri af mod fly og andre ting, der kommer ind i området.
Peter Skaarup (DF), 2007-04-25:
Når det så er sagt, vil jeg spørge justitsministeren: Ministeren nævner, at med hensyn til højere straffe for sexmisbrug af børn har man nu bedt Rigsadvokaten om en fornyet gennemgang af tingene, og jeg kunne godt tænke mig at spørge: Hvad er tidsperspektivet helt præcis, og i og med at vi har opdaget det problem, som de fleste er enige om eksisterer, vil ministeren så gøre alt, hvad ministeren overhovedet kan, for at sagsbehandlingen kommer til at foregå meget hurtigt, så vi ikke længere sidder på hænderne i denne sag?
Knud Erik Kirkegaard (KF), 1997-11-14:
Når man har haft lejlighed til i en årrække at følge den arbejdsmarkedspolitiske tænkning i kongeriget Danmark, kan man godt undre sig lidt over det forslag, der er fremsat her. Forslaget indebærer en belastning af erhvervslivets konkurrenceevne, og det er i sig selv galt nok.
Torsten Schack Pedersen (V), 2016-02-04:
Men jeg må sige, at for mig at se handler det altså om, at det er en positiv rettighed, vi giver til forbrugerne, at man nu har sikkerhed for, at man har adgang til en betalingskonto, således at man kan få ordnet sin betalingsservice, og at man på alle mulige tænkelige måder kan gøre brug af de digitale muligheder, man har som kunde i sit pengeinstitut.
Ole M. Nielsen (KRF), 1998-04-03:
Når en fisker f.eks. kan fratages retten til at fiske i en måned, står det i fuldstændig grelt modsætningsforhold til, at et stort supermarked kan overtræde lukkeloven og holde åbent om søndagen og så risikere en bøde på 10.000 kr., som de med stor behagelighed vil betale.
Martin Lidegaard (RV), 2002-04-25:
Uanset hvor mange pæne ord ministeren og hendes dikkende lammehaler pakker det ind i, er det et slag mod forbrugerne og fødevaresikkerheden, at man sparer de penge, man gør i år, og at man yderligere lægger op til at spare 20 mio. kr. i Fødevaredirektoratet i 2003, 32 mio. kr. yderligere i 2004, og hele 55 mio. kr. yderligere i 2005, ud over at den særbevilling til egenkontrol, som hr. Jens Kirk nu har nævnt 4-5 gange, i øvrigt forsvinder fra 2003.
Lars Boje Mathiesen (NB), 2022-02-01:
Der skal man nogle gange, har jeg lært, passe på med at skrive alt for meget i bemærkningerne, for så begynder folk at angribe bemærkningerne i stedet for selve beslutningsforslaget – jeg er ved at lære det, når jeg selv laver beslutningsforslag – og det var også ligesom det, jeg hørte man gjorde her.
Jacob Buksti (S), 1998-03-27:
Til hr. Søren Kolstrup skal jeg bare sige, at vi får jo fornøjelsen af at diskutere Amsterdamtraktaten for anden gang ved førstebehandlingen på onsdag, så det eneste, jeg vil sige, er, at jeg ved godt, at Socialdemokratiet og Enhedslisten ikke er enige med hensyn til, hvilke forbedringer der ligger i Amsterdamtraktaten, og det har vi underholdt hinanden med længe herinde.
Peder Sass (S), 2003-05-15:
Ordføreren har tidligere rost de projekter, som IPIP har igangsat om sommerdans m.v. Kan vi forvente, at Dansk Folkeparti, som tidligere har udtalt, at det vil være positiv over for at støtte projekter, som IPIP har støttet, fortsat vil det inden for de områder, som jeg ved fru Louise Frevert har meget kendskab til?
Mette Hjermind Dencker (DF), 2020-10-08:
Jeg aner jo ikke, om vi skal sende vores udlændingeordfører, vores kirkeordfører, vores ordfører for energi og klima eller vores skatteordfører – eller vores erhvervsordfører, for det var også noget med, at virksomhederne skulle slagtes.
Martin Geertsen (V), 2022-04-08:
Så ville det ikke være mere hensigtsmæssigt, at man lige fandt ud af, hvad problemet er her, og så måske i virkeligheden at vi i stedet for bare at centralisere magt brugte noget tid på at diskutere: Hvad er det for nogle principper, der skal ligge til grund for vaccinetildeling, og hvem skal gøre hvad og sådan noget?
Morten Østergaard (RV), 2008-05-20:
Ville det være en løsning, hvis forældrene af den grund tog børnene ud af skolen og placerede dem i en privatskole af en art, hvor reglerne ikke var gældende, og hvor børnene derfor ikke havde mulighed for, som de jo har i dag, at henvende sig til lærerne eller andre, som igen kunne sætte ind for at få kontakt med det hjem, hvor der foregik en sådan tvang, som naturligvis også ville give sig udslag i andre elementer?
Anita Knakkergaard (DF), 2003-02-20:
det, at der over en 15-årig periode vil ske en sammenlægning af ca. 15.000 boliger, som vil blive til ca. 7.500 større boliger. Så Enhedslisten forstår åbenbart ikke at læse tallene, og det må man så sige kan være bevidst eller ubevidst.
Inge Refshauge (DF), 2000-01-26:
Nu er jeg godt klar over, at vi faktisk har samme holdning på det område. Ministeren var jo også meget hurtig ude. Så vil jeg gerne pointere, at Dansk Folkeparti selvfølgelig mener, at borgerne skal have, hvad de efter loven skal have af sociale ydelser, og vi mener samtidig også, at der skal være plads til et eventuelt skøn, for der kan jo være borgere, der - for at sige det rent ud - er langt ude i hampen et stykke tid, og så skal der også være plads til et skøn over de reelle behov. Men det, jeg falder over, er den rammelovgivning, der beror på skøn i socialforvaltningerne.
Lars Løkke Rasmussen (UFG), 2021-10-07:
Og det kalder man det, fordi man så skal skabe en – sådan oplever jeg det i hvert fald, når jeg har lyttet til debatten – kunstig konflikt mellem dem, der på Orwellsk foreslår velfærdsloven, og andre, der ret beset vil det samme, men som også bekymrer sig lidt om, at pengene skal være der, før de kan bruges.
Margrethe Vestager (RV), 2010-05-05:
Må jeg så spørge, om ministeren finder det nyttigt, at fremtrædende medlemmer af Venstre, Det Konservative Folkeparti og Dansk Folkeparti promoverer atomkraft på den her måde, netop når ministeren henviser til, at der er en folketingsbeslutning om det, at atomkraft ikke bidrager til dansk erhvervsudvikling, og at der er masser at satse på, når det kommer til vedvarende energi.
Frederik Vad (S), 2025-10-24:
Jeg vil gerne citere fra ordførerens tale: »... her er der tale om, at personer, der sidder på et udrejsecenter, skal miste deres ejendomsret og deres kørekort, ikke på grund af, at de nødvendigvis er til fare for trafikken, men alene af den årsag, at de sidder på et udrejsecenter.
Aki-Matilda Høegh-Dam (SIU), 2021-11-09:
Det var nemlig også min opfattelse, at der var stor forståelse og dialog både i naalakkersuisut og Inatsisartut, men det fandt jeg så hurtigt ud af ikke var tilfældet, da der kom en masse ud gennem de sociale medier fra parlamentarikere, og hvad ved jeg.
Morten Østergaard (RV), 2010-05-11:
Jeg besøgte selv i går Vestjylland, hvor man jo arbejder meget ihærdigt med også at få nogle af dem i industrien, der bruger rigtig meget energi, rigtig meget varme, involveret i de her ting og få skabt muligheder for at mindske spildvarme, som det også fremgår af beslutningsforslaget her, og få udnyttet både det og returvarme ind i systemet.
Hans Kristian Skibby (DF), 2019-02-19:
Det er jo godt nok, kan man sige, og så synes jeg også, det er godt at pointere, at ministeren også beroliger os, ved at det i den skriftlige fremsættelse bliver præciseret, at den her nye forsikringsmodel opererer inden for den samme maksimale ramme – det drejer sig om 15 mia. kr., eller 13,4 mia. kr., hvis man beregner det ud fra 2010-tal.
Erling Bonnesen (V), 2009-05-12:
Jeg har da meget stor tillid til, at den danske lægestand følger godt med i - det er jeg helt sikker på de gør - hvad der foregår på den store lægevidenskabelige scene internationalt, således at de har et fuldt kvalificeret grundlag at tage stilling til det her på, sådan at vi bedst muligt kan hjælpe vore egne borgere, også i de her selvfølgelig meget vanskelige og tragiske situationer.
Jan Petersen (S), 2006-12-13:
Det, der må være interessant for fru Inger Støjberg, selv om det måske er svært at få ind i forståelsen af, hvordan vi arbejder, i forhold til den måde, man arbejder på ovre på regeringsbænkene – de nuværende regeringsbænke – er, at vi udsteder den tryghed, fordi vi mener, at den er relevant og den er økonomisk funktionel.
Lisbeth Bech-Nielsen (SF), 2025-05-15:
Vi mener jo bare, at når den største bank, Danske Bank – og det vil jeg gerne gentage igen – er gået forrest og har sagt nej til det her og det ikke kan ses på balancen, så bør vi også skabe lige konkurrencevilkår så at sige med de andre banker ved at sige, at det synes vi faktisk ikke at der er nogen der skal gøre.
Peter Skaarup (DF), 2001-10-09:
Men det er da klart, at der - med de terrorangreb, vi har set i USA, og med den gengældelse, der er i gang i øjeblikket - selvfølgelig er en fare for, at der kan komme nogle konflikter i det danske samfund, og her synes jeg måske nok, at fru Inger Marie Bruun-Vierø med de ord, der bliver sagt om Ku Klux Klan osv. - som der jo ikke er nogen i det danske samfund, der sympatiserer med - er med til at grave nogle grøfter, som der ingen grund er til at grave.
Thomas Jensen (S), 2011-11-24:
Nu vil hr. Dennis Flydtkjær ikke helt erkende, at Venstre og Konservative ikke havde flertal for pakken, men det er jo sådan – det tror jeg også at hr. Dennis Flydtkjær vil give mig ret i, og det kan jeg jo spørge ham om nu om ikke er sandt – at når vi vedtager love her i Folketinget, er der også en god tradition for, at vi, når vi skal skabe flertal for dem, bliver enige om finansieringen.
Ole Sohn (SF), 2005-11-24:
Men regeringen har uvist af hvilken grund valgt at skyde alt, hvad der har med kommunerne at gøre, til efter kommunalvalget, specielt hvis det er sådan, at det er lidt negativt i forhold til regeringens politik, ligesom samtlige lovforslag, som vedrører kommunerne, ikke måtte offentliggøres før kommunalbestyrelsesvalgene, men først efter.
Kristian Jensen (V), 1999-04-28:
Det er svært at være uenig i forslagsstillernes angreb mod sort arbejde, for sort arbejde unddrager hvert år statskassen mange hundrede millioner kroner, og blev alt skattepligtigt arbejde indberettet til skattevæsenet, ville vi have flere penge til velfærdsforbedringer eller skattenedsættelser.
Søren Egge Rasmussen (EL), 2017-03-02:
Altså om ikke det ville være en fordel for vores grundvand, at vi får plantet noget mere skov, at vi forholder os aktivt til en planlægning, frem for at det er Finansiel Stabilitet, der bare håndterer noget og udelukkende forholder sig til det økonomiske.
Martin Henriksen (DF), 2014-11-21:
Nogle af dem, ikke alle sammen, arbejder på flere forskellige universiteter i flere forskellige lande, og derfor var der behov for, hvis Danmark vil tiltrække nogle af de her dygtige forskere og også fastholde nogle af dem, at de skal have mulighed for at arbejde lidt kortere tid på et dansk universitet, samtidig med at de arbejder på et eller flere universiteter i udlandet.
Ida Auken (RV), 2017-05-29:
Derfor vil det være bedre at gå over til en udbudsmodel, hvor vi siger: Vi vil have så og så mange megawatt, lad os prøve at få dem billigst muligt; og selvfølgelig skal vi også reservere nogle af dem til, at private kan opsætte solceller, så vi sikrer, at der også er en folkelig opbakning til den grønne omstilling, selv om vi godt ved, at de små anlæg er nogle af de dyreste.
Jann Sjursen (KRF), 2000-11-23:
Jeg går ud fra, at vi kan være enige om, at når det gælder sagsbehandling i forhold til familiesammenføring eller asylansøgninger osv., så må det være objektive kriterier, der gør sig gældende for, om man kan få familiesammenføring, eller om man kan få asyl i Danmark, og ikke tilfældige politiske vurderinger, som er afhængige af, hvem den pågældende sagsbehandler er, og hvilke sympatier eller antipatier vedkommende har, eller ministerens farve, eller hvad det måtte være.
Johs. Poulsen (RV), 2007-03-14:
Der mente man, at det var velbegrundet at sige, at staten havde et særligt medansvar, idet staten medvirkede til at samle bl.a. bladanrester fra den danske landbrugsproduktion i 1960’erne og smide det ud i et hul ved høfde 42, oppe ved Cheminova.
Brian Mikkelsen (KF), 1999-10-12:
Først efter offentliggørelsen af forslaget koblede kulturministeren sig på medieforsker Birgitte Tufte fra Danmarks Lærerhøjskole, der selv var i gang med at undersøge tv-reklamers effekt på børn. Birgitte Tufte har jo tidligere været fremme i medierne og kritisere dansk børnereklame, så hendes konklusioner var altså ikke overraskende.
Per Clausen (EL), 2010-04-27:
Det skal siges, at det meget lange udredningsarbejde, man har haft omkring køers velfærd, endte med, at alle med undtagelse af Dyrenes Beskyttelse, som jo også er den organisation, som sad i det udvalg primært for at beskytte dyrevelfærden, nåede frem til, at det nok ville blive for dyrt at lade køer komme på græs, og derfor fravalgte man det.
Per Clausen (EL), 2011-05-12:
Jeg tror faktisk, at hvis man også fremadrettet interesserede sig for de kompenserende foranstaltninger og måske indimellem også lavede forskning, som ikke var baseret på, at det vigtigste var, at det kunne forenes med kommerciel minkavl, men at det handlede om at forske i, hvordan dyrene fik de bedste udfoldelsesmuligheder, så kunne man nå frem til nogle rigtig spændende resultater, med henblik på, hvordan man skulle udforme bure osv.
Yildiz Akdogan (S), 2016-10-12:
Jeg vil bare gerne have, at ministeren lytter til en meget vigtig organisation, som løfter en enormt vigtig opgave, nemlig at sørge for, at de over 2.000 kvinder, der er på de her krisecentre, får det løft og den støtte og den hjælp, de gerne skulle have.
Mads Fuglede (V), 2023-05-02:
Jeg mister altid helt tallet på, hvilken fase i den industrielle revolution vi er nået til, altså om det er den sjette, den syvende eller den ottende, vi er nået til, men uanset hvor vi er, er vi jo på vej ind i en helt ny virkelighed, hvor det er meget vigtigt, at vi selv kan følge med, og at vi ikke får ødelagt de fremskridt, vi har gjort, ved eksempelvis at slippe kunstig intelligens fri på en uigennemtænkt facon.
Carina Christensen (KF), 2002-11-15:
Vi synes, det er nogle gode og positive resultater, som man er kommet frem til i den arbejdsgruppe, som kulturministeren nedsatte i foråret, og vi er også meget tilfredse med, at der nu er bred politisk enighed om indretningen af biblioteksafgiften. Jeg synes, der er grund til at rose kulturministeren for, at der nu forhåbentlig er kommet ro på området.
Kristen Touborg (SF), 1998-12-17:
Men sandheden er jo efter min mening, at de borgerlige har et mindst lige så stort problem, fordi deres partiledelse også har været med til at sætte folkestyret ud af kraft, for i det forløbne år har flere ledende kammerater i Venstre kraftigt fremhævet nødvendigheden af langt bedre kvalitet i lovgivningsarbejdet.
Kristian Pihl Lorentzen (V), 2013-10-31:
Derfor vil jeg spørge fru Annette Lind: Hvis nu der kan findes nogen penge, når det her byggeri er færdigt og vi har nogle reserver tilovers, er Socialdemokratierne så imod, at vi får lukket de huller, der så er nede ved Herning, hvilket mange partier gerne ville have haft med?
Thomas Adelskov (S), 2005-04-21:
Vi havde gerne med det her lovforslag set, at man havde indført, at der fra første ansættelsesdag burde være ansættelsesbevis på den enkelte arbejdsplads, fordi vi mener, at man derved ville undgå mange af de diskussioner og tvivlstilfælde, der findes, når der er kontrolbesøg.
Kirsten Brosbøl (S), 2013-12-13:
Vi har jo givet dem frihed til i højere grad at kunne anvende kvote 2 og f.eks. optagelsessamtaler, som gør, at man på den måde ikke kun kigger på karaktererne, men også på motivationen hos den enkelte og måske særlige evner inden for det område, vedkommende søger optagelse på.
Jens Joel (S), 2018-10-24:
Er statsministerens udtalelse om, at der i 2030 vil køre over en million el-, brint- og hybridbiler og andre lavemissionsbiler på vejene, en politisk målsætning, som regeringen har forpligtet sig til at følge op på og sikre realiseringen af gennem de nødvendige politiske initiativer?
Søren Krarup (DF), 2010-03-26:
Kan han ikke høre, hvordan det er en voldtægt af det danske sprog, der afslører den totale uvirkelighed og den totale forkrampethed, der ligger i hele dette forskruede forsøg på en lovgivning om, at ægteskabet skal erstattes af alle mulige andre tilfældige forhold?
René Gade (ALT), 2016-10-13:
Der mangler vi i hvert fald at komme op med den klare løsning for, hvordan vi skulle kunne gøre det, og der mener jeg, det ville være sikkerhedsmæssigt uforsvarligt at sige, at vi lige nu kunne stå uden for NATO, men det kunne være en skubben i retning af et endnu tættere samarbejde med FN og så at passe på, at NATO ikke lige så stille kommer til at udmanøvrere det momentum, som FN kan have.
Margrete Auken (SF), 2004-03-24:
Det kan godt være, at ministeren synes, det er en helt forsvarlig behandling, men der bliver jo ikke tid til, at der kan komme deputationer i noget synderligt omfang, der bliver ikke tid til, at vi kan gå ud og have den brede debat, som vi burde have om det, fordi det er første gang, i hvert fald mig bekendt, at vi har været udsat for decideret at lave det skift i menneskesynet, at vi gør et andet menneske til formål og ikke til mål i sig selv.
Morten Bødskov (S), 2013-02-20:
Det betyder f.eks., at hvis en virksomhed vedtager et bødeforelæg for at overtræde arbejdsmiljøloven, fordi en byggeplads ikke er indrettet sikkerheds- og sundhedsmæssigt fuldt forsvarligt, ja, så er der som udgangspunkt adgang til aktindsigt i bødeforelægget. Jeg kan også pege på, at man fremover i videre omfang også vil kunne få aktindsigt i myndighedernes såkaldte interne faglige vurderinger, ligesom det også er tydeliggjort, at der er adgang til eksterne faglige vurderinger.